Διεύθυνση Εταιρικών Σχέσεων & Επικοινωνίας

Διακήρυξη : **ΔΕΣΕ 18009**

Αντικείμενο : **ΣΧΕΔΙΑΣΜΟΣ & ΚΑΤΑΣΚΕΥΗ ΠΕΡΙΠΤΕΡΟΥ ΔΕΘ**

**ΤΕΥΧΟΣ 1**

**ΠΡΟΣΚΛΗΣΗ ΣΕ ΔΙΑΓΩΝΙΣΜΟ ΜΕ ΑΝΟΙΚΤΗ ΔΙΑΔΙΚΑΣΙΑ**

Περιεχόμενα

[ΠΡΟΣΚΛΗΣΗ ΣΕ ΔΙΑΓΩΝΙΣΜΟ ΜΕ ΑΝΟΙΚΤΗ ΔΙΑΔΙΚΑΣΙΑ 2](#_Toc467046892)

[**Άρθρο 1** 2](#_Toc467046893)

[Όνομα - Διεύθυνση Υπηρεσίας αρμόδιας για τη Διαδικασία 2](#_Toc467046894)

[Τόπος και χρόνος υποβολής και αποσφράγισης προσφορών 2](#_Toc467046895)

[**Άρθρο 2** 3](#_Toc467046896)

[Τόπος, συνοπτική Περιγραφή και Ουσιώδη Χαρακτηριστικά του αντικειμένου της σύμβασης 3](#_Toc467046897)

[**Άρθρο 3**](#_Toc467046898) 3

[Δικαίωμα Συμμετοχής στο Διαγωνισμό](#_Toc467046899) 3

[**Άρθρο 4**](#_Toc467046901) 7

[Εναλλακτικές Προσφορές](#_Toc467046902) 7

[**Άρθρο 5**](#_Toc467046903) 7

[Τύπος Σύμπραξης](#_Toc467046904) 7

[**Άρθρο 6**](#_Toc467046905) 8

[Παραλαβή στοιχείων Διαγωνισμού](#_Toc467046906) 8

**ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.**

**ΔΙΕΥΘΥΝΣΗΕΤΑΙΡΙΚΩΝ ΣΧΕΣΕΩΝ & ΕΠΙΚΟΙΝΩΝΙΑΣ**

ΑΝΤΙΚΕΙΜΕΝΟ : ΣΧΕΔΙΑΣΜΟΣ & ΚΑΤΑΣΚΕΥΗ ΠΕΡΙΠΤΕΡΟΥ ΣΤΗΝ 83η ΔΕΘ

# ΠΡΟΣΚΛΗΣΗ ΣΕ ΔΙΑΓΩΝΙΣΜΟ ΜΕ ΑΝΟΙΚΤΗ ΔΙΑΔΙΚΑΣΙΑ

Η Δημόσια Επιχείρηση Ηλεκτρισμού Α.Ε. (ΔΕΗ Α.Ε. ή ΔΕΗ ή Επιχείρηση), Χαλκοκονδύλη 30, Τ.Κ. 104 32, Αθήνα, προσκαλεί κατά τις διατάξεις :

⮚ του Βιβλίου ΙΙ του ν. 4412/2016 (ΦΕΚ Α΄147), όπως ισχύει για τις Εταιρείες του κεφαλαίου Β του ν. 3429/2005 (ΦΕΚ Α’ 314) που δραστηριοποιούνται στον τομέα της ενέργειας, λαμβανομένης υπόψη και της παραγράφου 7 του άρθρου 222 του ν. 4412/2016,

⮚ της παρούσας Διακήρυξης, η οποία διαμορφώθηκε βάσει κατευθύνσεων του Διοικητικού Συμβουλίου της ΔΕΗ Α.Ε. με την υπ’ αριθ. 128 / 08.11.2016 απόφασή του, η οποία έχει αναρτηθεί στην επίσημη ιστοσελίδα της ΔΕΗ στην ηλεκτρονική διεύθυνση <https://www.dei.gr/el/i-dei/diakirukseis-diagwnismwn>,

όλους τους ενδιαφερόμενους, σε ανοικτό διαγωνισμό για τη σύναψη σύμβασης με αντικείμενο την « ΣΧΕΔΙΑΣΜΟΣ & ΚΑΤΑΣΚΕΥΗ ΠΕΡΙΠΤΕΡΟΥ ΣΤΗ 83η ΔΕΘ »

Κριτήριο ανάθεσης της σύμβασης αποτελεί η πλέον συμφέρουσα από οικονομική άποψη προσφορά η οποία προσδιορίζεται βάσει της βέλτιστης σχέσης ποιότητας – τιμής, σύμφωνα με τα κριτήρια που αναγράφονται στο άρθρο 8 του τεύχους 2 της παρούσας Διακήρυξης.

Ο συνολικός Προϋπολογισμός, κατά την εκτίμηση της Επιχείρησης ανέρχεται σε € 70.000,00 και αποτελεί ανώτατο όριο προσφοράς.

# Άρθρο 1

# Όνομα - Διεύθυνση Υπηρεσίας αρμόδιας για τη Διαδικασία

# Τόπος και χρόνος υποβολής και αποσφράγισης προσφορών

1.1 Αρμόδια Υπηρεσία της ΔΕΗ Α.Ε. για το Διαγωνισμό είναι η Διεύθυνση Εταιρικών Σχέσεων & Επικοινωνίας (ΔΕΣΕ), οδός Χαλκοκονδύλη, αριθ. 32, Τ.Κ. 104 32 Αθήνα, τηλέφωνο 210 5293379.

Πληροφορίες παρέχονται από κ. Ι. Αλεξόπουλο και Σ. Βόκολου με Ηλεκτρονικό Ταχυδρομείο στις διευθύνσεις I.Alexopoulos@dei.com.gr και S.Vokolou@dei.com.gr, τηλεφωνικά (+30 210 5293410/ 210 5293379) ή με τηλεμοιοτυπία (+30 210 5234230).

1.2 Οι υποψήφιοι ανάδοχοι πρέπει να υποβάλουν τις προσφορές τους, σύμφωνα με τα οριζόμενα στην παρούσα Διακήρυξη, με έναν από τους παρακάτω τρόπους:

1.2.1 στην Επιτροπή Αποσφράγισης προσφορών πριν από την καθοριζόμενη στην επόμενη παράγραφο προθεσμία αποσφράγισης των προσφορών.

1.2.2 στο πρωτόκολλο της ανωτέρω αναφερόμενης αρμόδιας για τη Διαδικασία Υπηρεσίας (γρ. 709) πριν από την καθοριζόμενη στην επόμενη παράγραφο προθεσμία αποσφράγισης των προσφορών.

1.2.3 ταχυδρομικά μέσω εταιρειών διακίνησης εντύπων στο πρωτόκολλο της ανωτέρω αναφερόμενης αρμόδιας για τη Διαδικασία Υπηρεσίας με ευθύνη του Προσφέροντος σε σχέση με το περιεχόμενο και το χρόνο άφιξης.

Αυτές οι Προσφορές θα ληφθούν υπόψη μόνον εφόσον παραδοθούν σφραγισμένες στο Πρωτόκολλο της παραπάνω Υπηρεσίας όχι αργότερα από την καταληκτική ημερομηνία και ώρα αποσφράγισης των Προσφορών της επόμενης παραγράφου.

1.3 Η αποσφράγιση από την Επιτροπή Αποσφράγισης των προσφορών θα γίνει στο γραφείο 709 (αίθουσα συσκέψεων), οδός Χαλκοκονδύλη, αριθμός 32, στις 20.06.2018, ημέρα Τετάρτη και ώρα 10.00 π.μ. (ώρα λήξης επίδοσης προσφορών 9.30 π.μ. στην οδό Χαλκοκονδύλη 32, 7ος όροφος, γραφείο 709 – Γραμματεία Διεύθυνσης Εταιρικών Σχέσεων & Επικοινωνίας), ενώπιον εκπροσώπων των προσφερόντων εφόσον το επιθυμούν.

1.4 Ο φάκελος που περιέχει την Προσφορά, πρέπει απαραιτήτως να αναγράφει το Όνομα και τη Διεύθυνση του Οικονομικού Φορέα που υποβάλει την Προσφορά και επίσης :

Προσφορά για το Διαγωνισμό ΔΕΣΕ - 18009

Αντικείμενο: « ΣΧΕΔΙΑΣΜΟΣ & ΚΑΤΑΣΚΕΥΗ ΠΕΡΙΠΤΕΡΟΥ ΣΤΗΝ 83η ΔΕΘ »

# Άρθρο 2

# Τόπος, συνοπτική περιγραφή και ουσιώδη χαρακτηριστικά του αντικειμένου της σύμβασης

Στην 83η ΔΕΘ 2018 στόχος είναι να προβληθεί η εικόνα της ΔΕΗ ως μιας ισχυρής και σύγχρονης εταιρείας με ηγετική θέση στην Ελληνική Ενεργειακή Αγορά η οποία μετασχηματίζεται και αποκτά εμπορική νοοτροπία σε ένα νέο ενεργειακό περιβάλλον.

H ΔΕΗ κατά την διάρκεια της πολυετούς παρουσίας της στη ΔΕΘ, έχει δημιουργήσει μια ιδιαίτερα θετική παράδοση, όσον αφορά την κατασκευή και τη λειτουργία περιπτέρων υψηλής αισθητικής  με μεγάλη απήχηση στους πολυπληθείς επισκέπτες της έκθεσης, με αποτέλεσμα τις επανειλημμένες βραβεύσεις της αλλά συγχρόνως και τις μεγάλες προσδοκίες για ανάλογη πορεία στο μέλλον.

Σκοπός θα είναι η καλύτερη δυνατή παρουσία της ΔΕΗ Α.Ε. για τη βελτίωση της εικόνας-φήμης μέσα από τις στρατηγικές δράσεις που έχει αναλάβει η Επιχείρηση τόσο σε βραχυχρόνιο όσο και μακροχρόνιο ορίζοντα.

**ΠΕΡΙΓΡΑΦΗ ΤΟΥ ΠΕΡΙΠΤΕΡΟΥ**

ΧΩΡΟΣ

Ο χώρος έχει επιφάνεια 160 τετραγωνικά μέτρα και αποτελείται από δύο αντικριστά περίπτερα των 80 τ.μ. ( 8 Χ 10 ) και βρίσκεται στο περίπτερο 15 όπου στεγάζονται τα Υπουργεία, οι κρατικοί φορείς και Δημόσιες Επιχειρήσεις. (Συνημμένη κάτοψη περιπτέρων της ΔΕΘ)

Το περίπτερο 15 συνδέεται με το περίπτερο 13 με αερογέφυρα.

Σημειώνεται ότι στο περίπτερο 13 θα βρίσκεται το εθνικό περίπτερο των Ηνωμ. Πολιτειών της Αμερικής και θα αποτελείται από ιδιαίτερα εντυπωσιακά περίπτερα μεγάλων Αμερικανικών εταιριών.

Το περίπτερο της ΔΕΗ είναι το πρώτο που θα βλέπει ο επισκέπτης κατεβαίνοντας την αερογέφυρα. (Συνημμένη κάτοψη περιπτέρου 15)

ΣΧΕΔΙΑΣΜΟΣ & ΑΙΣΘΗΤΙΚΗ ΚΑΤΑΣΚΕΥΗΣ

Η αρχιτεκτονική παρέμβαση στη διαμόρφωση του περιπτέρου καθώς και οι τρόποι παρουσίασης των θεμάτων με κείμενα, πίνακες και εικόνα, θα γίνουν με μέσα τελευταίας τεχνολογίας.

Όλα τα παραπάνω θα συμβάλουν στην παροχή στον επισκέπτη επαρκών και άμεσων πληροφοριών του ενδιαφέροντός του και στη δημιουργία ενός άνετου, φιλικού περιβάλλοντος με τελικό στόχο την όσο δυνατόν μεγαλύτερη προσέλευση κοινού αλλά και διάρκεια παραμονής του στο χώρο του περιπτέρου.

Ο Ανάδοχος υποχρεούται να προτείνει:

1. Πρόταση για το αρχιτεκτονικό σχεδιασμό και την κατασκευή του περιπτέρου
2. Τα υλικά και τις μεθόδους κατασκευής του περιπτέρου
3. Τα αναγκαία οπτικοακουστικά μέσα, τα οποία πρέπει να περιλαμβάνουν τουλάχιστον μία εφαρμογή VR ή/και ολόγραμμα. Διευκρινίζεται ότι τα γυρίσματα για τις συγκεκριμένες εφαρμογές θα δοθούν από τη ΔΕΗ.
4. Στο σχεδιασμό του περιπτέρου θα πρέπει να προβλεφθούν reception, αποθήκη, καθιστικό

ΚΟΙΝΟ –ΣΤΟΧΟΣ :

Το κοινό στο οποίο στοχεύει το Περίπτερο είναι:

* Επισκέπτες της ΔΕΘ στους οποίους συμπεριλαμβάνονται και παιδιά κάθε ηλικίας, μελλοντικοί πελάτες της Επιχείρησης.
* Κυβερνητικά Στελέχη, ξένοι επίσημοι, πολιτική ηγεσία, βουλευτές, Τοπική Αυτοδιοίκηση, Εργαζόμενοι στην Επιχείρηση, Opinion Leaders, Δημοσιογράφοι.

Η μέθοδος ανάθεσης, σχεδιασμού, κατασκευής και παραλαβής του περιπτέρου είναι **« Με το κλειδί στο χέρι».**

# 

# Άρθρο 3

# Δικαίωμα Συμμετοχής στο Διαγωνισμό

1. 3.1 Στην Ανοικτή Διαδικασία θα μπορούν να συμμετάσχουν όλοι οι ενδιαφερόμενοι Οικονομικοί Φορείς (Φυσικά ή Νομικά πρόσωπα ή συμπράξεις αυτών) οι οποίοι ικανοποιούν πλήρως τις ακόλουθες προϋποθέσεις:

3.1.1 Κριτήρια ποιοτικής επιλογής

* Οι ενδιαφερόμενοι Οικονομικοί Φορείς (Φυσικά ή Νομικά πρόσωπα ή συμπράξεις αυτών) θα πρέπει να διαθέτουν πρόσφατη εμπειρία -κατά την τελευταία τριετία - σε παροχή παρόμοιων  υπηρεσιών με το Δημόσιο Τομέα, με ΔΕΚΟ ή (και) με άλλες μεγάλες εταιρείες (π.χ. τράπεζες, εταιρίες τηλεπικοινωνιών κ.λπ.), η οποία θα αποδεικνύεται  από συστατικές επιστολές συνεργασίας (τουλάχιστον 3).Συγκεκριμένα, να έχουν αναλάβει εκθεσιακές προβολές (τουλάχιστον τρείς ανά έτος), με προϋπολογισμό τουλάχιστον 20.000 € ανά έργο.

### Να έχουν σε περίπτωση Επιχείρησης η ίδια και σε περίπτωση Σύμπραξης ένα μέλος της Σύμπραξης μέσο ετήσιο κύκλο εργασιών των τριών (3) τελευταίων κλεισμένων διαχειριστικών χρήσεων € 250.000. Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο μέσος κύκλος εργασιών θα υπολογιστεί με βάση τις διαχειριστικές χρήσεις που δραστηριοποιείται, που θα πρέπει να είναι τουλάχιστον μία (1).

### 3.1.2 Μη συνδρομή των παρακάτω λόγων αποκλεισμού

Κάθε οικονομικός φορέας **αποκλείεται** από τη συμμετοχή στη διαδικασία σύναψης σύμβασης, εφόσον συντρέχει στο πρόσωπό του (αν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (αν πρόκειται περί σύμπραξης φυσικών ή νομικών προσώπων) ένας από τους λόγους των παρακάτω περιπτώσεων:

Α. όταν υπάρχει εις βάρος του προσφέροντος τελεσίδικη καταδικαστική απόφαση βάσει της ενωσιακής ή εθνικής νομοθεσίας, που αναφέρεται αναλυτικά στην παράγραφο 6.2.4.1 του τεύχους 2 της Διακήρυξης, για έναν από τους ακόλουθους λόγους:

Α.1 συμμετοχή σε εγκληματική οργάνωση,

Α.2 διαφθορά, δωροδοκία,

Α.3 απάτη,

Α.4 τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ή ηθική αυτουργία ή συνέργεια ή απόπειρα διάπραξης εγκλήματος,

Α.5 νομιμοποίηση εσόδων από παράνομες δραστηριότητες ή χρηματοδότηση της τρομοκρατίας,

Α.6 παιδική εργασία και άλλες μορφές εμπορίας ανθρώπων.

Ο οικονομικός φορέας αποκλείεται επίσης όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Β. όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία

ή/και

η ΔΕΗ Α.Ε. μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο προσφέρων, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

Κατ’ εξαίρεση, όταν ο αποκλεισμός είναι σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο προσφέρων ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 του ν. 4412/2016, πριν από την εκπνοή της προθεσμίας υποβολής προσφοράς στον παρόντα Διαγωνισμό, δεν εφαρμόζεται η παρούσα παράγραφος.

Γ. όταν συντρέχει ένας από τους παρακάτω λόγους που σχετίζονται με αφερεγγυότητα, σύγκρουση συμφερόντων ή επαγγελματικό παράπτωμα:

Γ.1 όταν ο προσφέρων έχει αθετήσει, εν γνώσει του, τις υποχρεώσεις του στους τομείς του περιβαλλοντικού, κοινωνικού και εργατικού δικαίου,

Γ.2 εάν ο προσφέρων τελεί υπό **πτώχευση** ή έχει υπαχθεί σε διαδικασία πτωχευτικού συμβιβασμού και επίσης εάν τελεί σε διαδικασία κήρυξης σε πτώχευση ή τελεί υπό **αναγκαστική διαχείριση** από εκκαθαριστή ή από το δικαστήριο ή τελεί υπό κοινή εκκαθάριση του κ.ν. 2190/1920, όπως εκάστοτε ισχύει ή βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου ή υπό άλλες ανάλογες καταστάσεις (μόνο για αλλοδαπά νομικά πρόσωπα)

Γ.3 εάν ο οικονομικός φορέας έχει διαπράξει σοβαρό επαγγελματικό παράπτωμα, το οποίο θέτει σε αμφιβολία την ακεραιότητά του,

Γ.4 εάν ο οικονομικός φορέας έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 6.2.4 του τεύχους 2 της Διακήρυξης,

Γ.5 εάν ο οικονομικός φορέας επιχείρησε να επηρεάσει με αθέμιτο τρόπο τη διαδικασία λήψης αποφάσεων αναθέτοντος φορέα, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση.

Η ΔΕΗ Α.Ε. αποκλείει οικονομικό φορέα σε οποιοδήποτε χρονικό σημείο κατά τη διάρκεια της διαδικασίας σύναψης σύμβασης, όταν αποδεικνύεται ότι αυτός βρίσκεται λόγω πράξεων ή παραλείψεων αυτού είτε πριν είτε κατά τη διαδικασία, σε μία από τις περιπτώσεις των πιο πάνω παραγράφων Α, Β και Γ.

Οικονομικός φορέας που εμπίπτει σε μια από τις καταστάσεις που αναφέρονται στις παραγράφους Α και Γ μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, με τελεσίδικη απόφαση, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση στο κράτος - μέλος στο οποίο ισχύει η απόφαση.

3.2 Μέλος προσφέρουσας σύμπραξης Επιχειρήσεων δεν μπορεί να είναι ταυτόχρονα και μέλος άλλης Προσφέρουσας σύμπραξης Επιχειρήσεων, ούτε να υποβάλει μεμονωμένη Προσφορά στη Διαδικασία, εφόσον αυτό οδηγεί σε νόθευση του ανταγωνισμού.

Απαγορεύεται εκπροσώπηση δύο ή περισσοτέρων Προσφερόντων από τον ίδιο εκπρόσωπο.

3.3 Εφόσον οι διαγωνιζόμενοι θα ήθελαν να επικαλεσθούν τη χρηματοοικονομική, τεχνική ή και επαγγελματική ικανότητα Τρίτων προκειμένου να καλύψουν τις προϋποθέσεις συμμετοχής που καθορίζονται στην προηγούμενη παράγραφο 3.1, υποχρεούνται να υποβάλουν τα στοιχεία που αποδεικνύουν την ανωτέρω ικανότητα και να δηλώσουν ότι δεσμεύονται να παράσχουν όλες τις απαιτούμενες από την παρούσα Πρόσκληση και τη Διακήρυξη εγγυήσεις.

Ειδικότερα στην περίπτωση αυτή, ο Προσφέρων έχει την υποχρέωση να αποδείξει με κάθε πρόσφορο τρόπο ότι θα έχει στη διάθεσή του, καθ’ όλη τη διάρκεια της σύμβασης, όλα τα απαραίτητα μέσα για την εκτέλεσή της. Τα εν λόγω αποδεικτικά μέσα μπορεί να είναι, ενδεικτικά, έγκυρο ιδιωτικό συμφωνητικό μεταξύ του Προσφέροντος και του επικαλούμενου Τρίτου, δεσμευτική Δήλωση υπογεγραμμένη από νόμιμο εκπρόσωπο του Τρίτου, ή παρουσίαση εγγυήσεων άλλης μορφής, προκειμένου η ανωτέρω απαιτούμενη ικανότητα να αποδεικνύεται επαρκώς και κατά τρόπο ικανοποιητικό για τη ΔΕΗ Α.Ε. Τα εν λόγω αποδεικτικά μέσα θα πρέπει να συμπεριληφθούν στο Φάκελο Β της Προσφοράς.

Το αντικείμενο της συνεργασίας μεταξύ του Προσφέροντος και του Τρίτου καθώς και οι παρασχεθείσες εγγυήσεις από τον Τρίτο προς τον Προσφέροντα θα συμπεριληφθούν, εφόσον αυτός επιλεγεί ανάδοχος, στη σύμβαση.

Στις ως άνω περιπτώσεις, σύμφωνα με το άρθρο 307 του ν. 4412/2016, οι παρέχοντες τη στήριξη πρέπει να πληρούν τα αντίστοιχα κριτήρια αποκλεισμού και ποιοτικής επιλογής με τον προσφέροντα στον οποίο παρέχουν τη στήριξη. Προς τούτο οι προσφορές θα συνοδεύονται από αντίστοιχες υπεύθυνες δηλώσεις και δικαιολογητικά που υποχρεούται να προσκομίζει ο διαγωνιζόμενος σύμφωνα με τις παραγράφους 6.2.2 έως 6.2.4 του τεύχους 2 της Διακήρυξης.

3.4Επισημαίνεται στους ενδιαφερόμενους να συμμετάσχουν στη Διαδικασία, ότι Προσφορά η οποία δεν θα ικανοποιεί πλήρως όλα τα κριτήρια των ανωτέρω παραγράφων 3.1 έως 3.3 θα απορριφθεί.

3.5 Επίσης, αποκλείονται από τη διαγωνιστική διαδικασία εταιρίες που σε προηγούμενη σύμβαση της ΔΕΗ, ήταν ασυνεπείς ως προμηθευτές στην εκπλήρωση των υποχρεώσεών τους.

# Άρθρο 4

# Εναλλακτικές Προσφορές

Εναλλακτικές προσφορές δεν γίνονται δεκτές

# Άρθρο 5

# Τύπος Σύμπραξης

Στην περίπτωση που προσφέρων είναι σύμπραξη νομικών προσώπων, η κατακύρωση της σύμβασης θα γίνει στο όνομα όλων των μελών της σύμπραξης και θα τεθεί διάταξη στο συμφωνητικό της σύμβασης σύμφωνα με την οποία τα μέλη της σύμπραξης ενέχονται και ευθύνονται έναντι της ΔΕΗ ενιαία, αδιαίρετα, αλληλέγγυα και σε ολόκληρο το καθένα χωριστά, θα εκπροσωπούνται από κοινό εκπρόσωπο και θα ελέγχεται από τη ΔΕΗ η ουσιαστική συμμετοχή στη σύμπραξη όλων των μελών της σε όλη τη διάρκεια ισχύος της σύμβασης.

Στην περίπτωση που η προσφέρουσα σύμπραξη είναι όμιλος επιχειρήσεων (άτυπη ένωση προσώπων χωρίς φορολογική και νομική υπόσταση) η προσφορά πρέπει να είναι διαμορφωμένη κατά τρόπο, ώστε να εξασφαλίζεται η χωριστή τιμολόγηση από τα μέλη του ομίλου σύμφωνα με την Ελληνική φορολογική νομοθεσία και πρακτική.

Στην αντίθετη περίπτωση όπου η προσφορά δεν πληροί την ανωτέρω προϋπόθεση, εφόσον ο προσφέρων επιλεγεί ως ανάδοχος υποχρεούται πριν την υπογραφή της σύμβασης να περιβληθεί νομικό/ φορολογικό τύπο που θα επιτρέπει την από κοινού τιμολόγηση και τότε για την υπογραφή της σύμβασης απαιτείται επιπλέον η κατάθεση επικυρωμένου αντιγράφου του εγγράφου που θα αποδεικνύει ότι ικανοποιείται η προαναφερθείσα απαίτηση.

# Άρθρο 6

# Παραλαβή στοιχείων Διαγωνισμού

6.1 Τα Τεύχη της Διακήρυξης, όπως αυτά αναφέρονται στο Άρθρο 1 του τεύχους 2 της Διακήρυξης, διατίθενται δωρεάν μόνο ηλεκτρονικά μέσω της επίσημης ιστοσελίδας (site) της Επιχείρησης: <http://www.dei.gr> ⭢ Η ΔΕΗ ⭢ Ανακοινώσεις Διακηρύξεων ⭢ ΔΕΣΕ 18009 όπου και θα παραμείνουν ανηρτημένα μέχρι και πέντε (5) ημέρες πριν από τη λήξη της προθεσμίας υποβολής των προσφορών.

6.2 Οι ενδιαφερόμενοι οικονομικοί φορείς, οι οποίοι έχουν εγγραφεί στο σύστημα ως παραλήπτες της Διακήρυξης, μπορούν να ζητούν διευκρινίσεις σχετικά με το περιεχόμενο των τευχών του παρόντος διαγωνισμού, το αργότερο μέχρι και πέντε (5) ημέρες πριν από τη λήξη της προθεσμίας υποβολής των προσφορών.

Αιτήματα παροχής πληροφοριών ή διευκρινίσεων που υποβάλλονται εκτός των ανωτέρω προθεσμιών δεν εξετάζονται.

Για τη διασφάλιση της αξιόπιστης και έγκαιρης ενημέρωσης όλων των ενδιαφερομένων για τυχόν διευκρινίσεις, συμπληρώσεις ή και μεταβολές όρων του Διαγωνισμού, οι ενδιαφερόμενοι οικονομικοί φορείς πρέπει κατά την παραλαβή της Διακήρυξης να καταχωρούν στο σύστημα τα ζητούμενα στοιχεία επικοινωνίας. Σε περίπτωση που τα στοιχεία αυτά δεν είναι ακριβή ή η Διακήρυξη δεν έχει παραληφθεί άμεσα από το σύστημα, η ΔΕΗ ουδεμία ευθύνη φέρει για τη μη έγκαιρη και αξιόπιστη ενημέρωση του οικείου οικονομικού φορέα.

6.3 Το αργότερο μέχρι και τρείς (3) ημέρες πριν από τη λήξη της προθεσμίας υποβολής των προσφορών, η ΔΕΗ Α.Ε. θα παράσχει σε όλους όσους έχουν παραλάβει τη σχετική Διακήρυξη τις απαραίτητες διευκρινίσεις και τυχόν συμπληρωματικά στοιχεία σχετικά με τις προδιαγραφές και τους όρους του Διαγωνισμού και του σχεδίου σύμβασης.

Κανένας Υποψήφιος δεν μπορεί σε οποιαδήποτε περίπτωση να επικαλεστεί προφορικές απαντήσεις εκ μέρους της ΔΕΗ Α.Ε.